শ্রীলঙ্কার বিপক্ষে ঘরের মাঠে টেস্ট সিরিজের পর দুই ম্যাচের টি টোয়েন্টি সিরিজেও বাংলাদেশ দলের অধিনায়ক মাহমুদউল্লাহ রিয়াদই। চোটের কারনে সাকিব আল হাসান ছিটকে পড়ায় কে হবেন অধিনায়ক তা নিয়ে গত কয়েকদিন ধরেই গুঞ্জন চলছিল। শেষ পর্যন্ত মাহমুদউল্লাহ প্রতিই আস্থা রাখলো বাংলাদেশ ক্রিকেট বোর্ড (বিসিবি)। মঙ্গলবার সন্ধ্যায় এক প্রেস বিজ্ঞপ্তিতে মাহমুদউল্লাহ রিয়াদকে অধিনায়ক করার বিষয়টি জানায় বিসিবি।